Ole-Roberth Holmen

Ole-Roberth Holmen (født 16. august 1953 i Hamar) er en norsk tidligere ishockeyspiller og senere ishockeytrener. Han er kjent som spiller i Storhamar og var helt sentral en tid da klubben etablerte seg i den norske toppserien og frem til den ble en av de dominerende i Norge. Bortsett fra én sesong i Furuset i forbindelse med utdanning forble Holmen trofast mot moderklubben Storhamar gjennom 17 sesonger.

Etter endt karriere har han først og fremst markert seg som trenerkoordinator i yngres avdeling hos Storhamar, som han også regnes som arkitekten bak oppbyggingen av.
Ole-Roberth Holmen har ved flere anledninger vært med i trenerteam som har tatt over når andre har måttet gå. I 1990 tok han sammen med Morten Lillehagen over som trener da Lenny Eriksson måtte gå. Han fungerte også som hjelpetrener under Lennart Åhlberg i de påfølgende sesongene.

Eksterne lenker 
 Holmens spillerprofil hos Storhamar
 Holmens trenerprofil hos Storhamar

Norske ishockeyspillere
Norske ishockeytrenere
Ishockeyspillere for Storhamar Hockey
Ishockeyspillere for Furuset
Personer fra Hamar kommune
Fødsler i 1953